Հավելված

Վեդի համայնքի ավագանու   
2024 թվականի հունիսի 26-ի

-Ա որոշման

**Ծ Ր Ա Գ Ի Ր**

Հայաստանի Հանրապետության Արարատի մարզի Վեդի համայնքի տեղական ինքնակառավարման մարմինների և համայնքապետարանի աշխատակազմի հակակոռուպցիոն միջոցառումների

Հայաստանի Հանրապետության Արարատի մարզի Վեդի համայնքի տեղական ինքնակառավարման մարմիններում (այսուհետ՝ ՏԻՄ-եր) և համայնքապետարանի աշխատակազմում հակակոռուպցիոն միջոցառումների ծրագրի նպատակն է Վեդի համայնքի տեղական ինքնակառավարման մարմիններում և համայնքապետարանի աշխատակազմում տեղական հակակոռուպցիոն քաղաքականության պատշաճ իրագործման ապահովումը։

Փաստաթղթում ներկայացվում է նաև ՏԻՄ-երում և աշխատակազմում կոռուպցիոն ռիսկերի գնահատում իրականացնելու մեթոդաբանությունից բխող գործողությունների ծրագիրը, որի հիմնական նպատակն է սահմանել ՏԻՄ-երի այն հիմնական քայլերն ու գործողությունները, որոնց իրականացման արդյունքում կնվազեցվեն ՏԻՄ-երում և աշխատակազմում իրավակիրառական պրակտիկային բնորոշ կոռուպցիոն հնարավոր ռիսկերը։

Ծրագրի արդյունավետ աշխատանքն ապահովելու առաջին քայլը տեղական ինքնակառավարման համակարգի այն հիմնական խնդիրների վերհանումն է, որոնք անմիջական առնչվում են ՏԻՄ-երում հնարավոր կոռուպցիոն ռիսկերի առաջացման հետ։

ՏԻՄ-երում կոռուպցիոն ռիսկերի առաջացման հնարավոր պատճառներ են.

* Տեղական ինքնակառավարմանը հանրային մասնակցության ցածր մակարդակը.
* Բնակչության իրազեկվածության պակասը համայնքի ՏԻՄ-երի լիազորությունների վերաբերյալ.
* Համայնքի կողմից մատուցվող հանրային ծառայությունների մատուցման պատշաճ կազմակերպման հետ կապված խնդիրները.
* Համայնքապետարանի աշխատակազմում «Մեկ պատուհան» սկզբունքով ծառայությունների տրամադրման որակի բարելավումը.
* Համայնքի կողմից մատուցվող ծառայությունների ստացման օնլայն հարթակների առկայության վերաբերյալ իրազեկման բացակայությունը և այլն.
* Օրենսդրական խնդիրներ.

Տեղական ինքնակառավարման գործընթացներում կոռուպցիոն հնարավոր ռիսկերի բացառման տեսանկյունից Տեղական ինքնակառավարման մասին Հայաստանի Հանրապետության օրենքով սահմանված են տեղական ինքնակառավարման մարմինների աշխատանքի հետևյալ հիմնական սկզբունքները.

1. ՏԻՄ-երի գործունեության հաշվետվողականությունը,

2. Հրապարակայնությունը,

3. Թափանցիկությունը,

4. Համայնքի իրավունքների և օրինական շահերի պաշտպանությունը,

5. ՏԻՄ-երի սեփական պատասխանատվությունը:

Տեղական ինքնակառավարման մարմինների աշխատանքի սկզբունքների կատարումն ապահովելու և տեղական ինքնակառավարման գործընթացներում կոռուպցիոն հնարավոր ռիսկերի վերահսկողության և բացառման նպատակով անհրաժեշտ է ստեղծել Վեդի համայնքի տեղական ինքնակառավարման մարմիններում և համայնքապետարանի աշխատակազմում կոռուպցիոն ռիսկերի ինքնագնահատման աշխատանքային հանձնաժողով (այսուհետ՝ Հանձնաժողով):

Աշխատանքային հանձնաժողովի կազմում ընդգրկել՝

1. Համայնքի ղեկավար.
2. Համայնքի ավագանու անդամ կամ անդամներ.
3. Համայնքապետարանի աշխատակազմի քարտուղար.
4. Համայնքապետարանի աշխատակազմի իրավաբան պատասխանատու.
5. Համայնքապետարանի աշխատակազմի ֆինանսատնտեսական պատասխանատու.
6. Քաղաքացիական հասարակության ներկայացուցիչ.
7. Տեղական ինքնակառավարման ոլորտի փորձագետ.
8. Այլ անդամներ․
9. Ինքնագնահատման խմբի աշխատանքները համակարգող անձ՝ համայնքի ղեկավարի որոշմամբ։

Տեղական ինքնակառավարման մարմիններում և համայնքապետարանի աշխատակազմում կոռուպցիոն ռիսկերի ինքնագնահատման աշխատանքային հանձնաժողովի ուսումնասիրման և վերահսկման ենթակա ցուցանիշներն են.

|  |  |
| --- | --- |
|  | 1. «Առաջնորդություն և կառավարում».    * 1. Համայնքի ավագանու գործունեություն.      2. Համայնքի ղեկավարի գործունեություն.      3. Համայնքապետարանի աշխատակազմի քարտուղարի գործունեություն.      4. Համայնքապետարանի աշխատակազմի գործունեություն.      5. Համայնքի ռազմավարական պլանավորում և տնտեսական զարգացում. 2. «Ֆինանսական կառավարում».    * + 1. Բյուջետային գործընթաց և հաշվետվողականություն.        2. Տեղական հարկային վարչարարություն և ֆինանսական անկախություն.        3. Գնումներ և պայմանագրերի կատարում.        4. Եկամուտների հավաքագրում և ծախսերի կատարում.        5. Համայնքի գույքի կառավարում. 3. «Լիազորություններ, հանրային և տեղական ծառայություններ». 4. Հանրային և տեղական ծառայությունների մատուցման վարչարարություն (ՏԻՄ լիազորություններ և պետական մարմինների ապակենտրոնացված լիազորություններ). 5. Հանրային և տեղական ծառայությունների մատուցման պլանավորում և իրագործում. 6. Հանրային և տեղական ծառայությունների համար թույլտվությունների կամ այլ փաստաթղթերի տրամադրում և ծառայությունների դիմաց վճարման ընթացակարգեր. 7. Հանրային և տեղական ծառայությունների հասանելիություն և բավարարվածություն. 8. Հանրային և տեղական ծառայությունների որակ, որակի նկատմամբ հսկողություն, որակի գնահատում (մոնիթորինգ). 9. «Հանրային մասնակցություն». 10. Հանրային մասնակցությանը վերաբերող օրենսդրության պահպանում. 11. Հանրային մասնակցություն որոշումների կայացմանը և հանրային վերահսկողություն. 12. ՏԻՄ-երի և համայնքապետարանի աշխատակազմի աշխատանքի թափանցիկություն/հաշվետվողականություն. 13. Կանանց/երիտասարդների/խոցելի խմբերի ներգրավում (ներառականություն). 14. Հանրության հետ հաղորդակցության ապահովում և հանրության իրազեկում. |

Հանձնաժողովը գնահատում է նաև տեղական ինքնակառավարման մարմիններում և համայնքապետարանի աշխատակազմում գոյություն ունեցող ներքին հսկողական համակարգերը (ավագանու որոշումներ, համայնքի ղեկավարի կարգադրություններ, կառուցակարգեր, կանոնակարգեր, կարգեր, ուղեցույցեր և այլն)։

Հանձնաժողովը առաջին հերթին գնահատում է համայնքապետարանի աշխատակազմի ֆինանսական կառավարման հսկողական համակարգերը, որոնք գործող օրենսդրությամբ և տեղական ինքնակառավարման մարմինների կողմից սահմանված կանոնների (քաղաքականության), ընթացակարգերի և գործողությունների ամբողջությունն են, որով ողջամիտ ձևով երաշխավորվում է համապատասխան համայնքապետարանի աշխատակազմի գործառույթների իրականացումը։

Հանձնաժողովի կողմից տեղական ինքնակառավարման մարմիններում և համայնքապետարանի աշխատակազմում կոռուպցիոն ռիսկերի գնահատումը հիմնվում է հետևյալ սկզբունքների վրա՝

1. *տեղական ինքնակառավարման մարմինների կողմից իրականացվող հսկողություն*, որն իրենից ներկայացնում է տեղական ինքնակառավարման մարմինների գործողություններ` ուղղված համայնքապետարանի աշխատակազմի կոռուպցիոն ռիսկերի կանխմանը կամ նվազեցմանը։
2. *կոռուպցիոն ռիսկերի գնահատման անկախություն*` կոռուպցիոն ռիսկերի գնահատման գործառույթի` համայնքապետարանի աշխատակազմի այլ գործառույթներից առանձնացված իրականացում.
3. *կոռուպցիոն ռիսկերի գնահատման օբյեկտիվություն*` հանձնաժողովի կողմից կոռուպցիոն ռիսկերի գնահատման ընթացքում տեղեկությունների հավաքագրման, գնահատման և փոխանակման գործընթացում՝ մասնագիտական անվերապահ անշահախնդրության ցուցաբերում․
4. *հանձնաժողովի անդամների ազնվություն*՝ հանձնաժողովի անդամների կողմից՝ կոռուպցիոն ռիսկերի առաջացման բոլոր հանգամանքների հավասարակշռված և համարժեք գնահատում, չենթարկվելով սեփական հետաքրքրությունների կամ այլ անձանց դատողությունների անհարկի ազդեցությանը.
5. *կոռուպցիոն ռիսկերի գնահատման կարողունակություն`* հանձնաժողովի կողմից համապատասխան գիտելիքների, հմտությունների, փորձառության և գնահատման գործողությունները կատարելու համար՝ անհրաժեշտ կարողությունների տիրապետում և կիրառում.
6. *կոռուպցիոն ռիսկերի գնահատման անկողմնակալություն*` հանձնաժողովի կողմից կոռուպցիոն ռիսկերի գնահատման աշխատանքի ազնիվ և պատասխանատու իրականացում.
7. *կոռուպցիոն ռիսկերի գնահատման գաղտնիություն*` հանձնաժողովի աշխատանքի ընթացքում ստացած տեղեկությունների հուսալի պահպանում, մասնավորապես՝ հանձնաժողովի անդամները պարտավոր են առանց համապատասխան լիազորության՝ չհրապարակել և չտրամադրել գործունեության ընթացքում կամ արդյունքում իրենց հայտնի դարձած տեղեկությունները, բացառությամբ օրենսդրությամբ նախատեսված դեպքերի.
8. *հանձնաժողովի անդամների վարքագծի կանոններ*` համայնքային ծառայողների վարքագրքի հիման վրա հաստատված հանձնաժողովի անդամների վարքագծի կանոններ, որոնք տարածվում են ինչպես հանձնաժողովի անդամ՝ տեղական իքնակառավարման մարմինների և համայնքապետարանի աշխատակազմի ներկայացուցիչների, այնպես էլ հրավիրյալ անձանց վրա.
9. *կոռուպցիոն ռիսկերի գնահատման կանոնակարգ*` համայնքի ղեկավարի ներկայացմամբ ավագանու հետ համաձայնեցված փաստաթուղթ, որով սահմանվում են կոռուպցիոն ռիսկերի գնահատման նպատակը, հանձնաժողովի լիազորությունները և պարտականությունները, կոռուպցիոն ռիսկերի գնահատման շրջանակը, հանձնաժողովի կողմից կոռուպցիոն ռիսկերի գնահատման նպատակով անհրաժեշտ փաստաթղթերի, աշխատանքային պայմանների և գույքի հետ կապված հարցերը․
10. *կոռուպցիոն ռիսկերի գնահատման առաջադրանք*` կոռուպցիոն ռիսկերի գնահատման կանոնակարգի հիման վրա կոնկրետ կոռուպցիոն ռիսկի գնահատման առաջադրանքի կամ ուսումնասիրության իրականացում։

Տեղական ինքնակառավարման մարմիններում և համայնքապետարանի աշխատակազմում կոռուպցիոն ռիսկերի ինքնագնահատման արդյունքներին կից՝ կամայական ձևաչափով, կարող են ներկայացվել տեղեկանքներ, բացատրագրեր, հիմնավորումներ և նմանօրինակ այլ փաստաթղթեր։

Հանձնաժողովը տեղական ինքնակառավարման մարմիններում և համայնքապետարանի աշխատակազմում կոռուպցիոն ռիսկերի գնահատման արդյունքում ստացված կոռուպցիոն վարկանիշի /ռիսկային, զգայուն, միջին, լավ, գերազանց/ բարելավման գործողությունների ծրագիրն իրականացնում է՝

1. ստացված կոռուպցիոն վարկանիշի բարելավման գծով գործողությունների ծրագրի սահմանման համար հիմք ընդունելով յուրաքանչյուր ցուցանիշի և հետևաբար կատեգորիայի գծով ստացված միավորները։

2. Տեղական ինքնակառավարման մարմիններում և համայնքապետարանի աշխատակազմում կոռուպցիոն ռիսկերի գնահատման արդյունքում ստացված կոռուպցիոն վարկանիշի բարելավման գծով գործողությունների ծրագրում՝ յուրաքանչյուր ցուցանիշի համար հանձնաժողովի կողմից միջոցառումներ սահմանելով:

3. Յուրաքանչյուր ցուցանիշի համար կարող է սահմանվել մեկ կամ մի քանի միջոցառում, իսկ յուրաքանչյուր միջոցառման իրագործման համար վերջնաժամկետ, միջոցառումների իրագործման համար անհրաժեշտ ֆինանսական միջոցներ և յուրաքանչյուր միջոցառման համար պատասխանատու։

Հանձնաժողովի աշխատանքի հիմքերից է համայնքում տեղական ինքնակառավարման մարմիններում և համայնքապետարանի աշխատակազմում կոռուպցիոն ռիսկերի վերաբերյալ ազդարարման ներքին համակարգի ստեղծումը, անխափան աշխատանքի ապահովումը:

Տեղական ինքնակառավարման մարմիններում և համայնքապետարանի աշխատակազմում կոռուպցիոն ռիսկերի դրսևորումների և դեպքերի ազդարարման համակարգն իրենից ներկայացնում է՝ կոռուպցիոն ռիսկերի դրսևորումների և դեպքերի տեղեկատվության գաղտնի ստացման, տեղեկատվության պահպանման, վերլուծության և վերլուծության հիման վրա որոշումների կայացման համակարգ։

Տեղական ինքնակառավարման մարմիններում և համայնքապետարանի աշխատակազմում կոռուպցիոն ռիսկերի դրսևորումների և դեպքերի ազդարարման համակարգում ստացված ցանկացած ազդակ՝ առանց բացառության, պետք է քննարկվի հանձնաժողովի կողմից՝ որոշելու այդ տեղեկատվության հետագա կիրառումը։ Այն դեպքերը, որոնք կարող են պարունակել քրեորեն պատժելի արարքներ կամ վարքագիծ կամ գործողություններ՝ անվերապահորեն պետք է պաշտոնապես տրամադրվեն համապատասխան իրավապահ մարմիններին։

Կոռուպցիոն ռիսկերի դրսևորումների և դեպքերի տեղեկատվության գաղտնի ստացման նպատակով՝ տեղական ինքնակառավարման մարմինները սահմանում են տեղեկությունների ստացման գործիքակազմը, մասնավորաբար՝ վեբ-կայքում համապատասխան հարթակ և (կամ) էլեկտրոնային փոստի հասցե և (կամ) թեժ գիծ։

Տեղական ինքնակառավարման մարմինները երաշխավորում են կոռուպցիոն ռիսկերի դրսևորումները և դեպքերը ազդարարողների գաղտնիությունը։

ԱՇԽԱՏԱԿԱԶՄԻ ՔԱՐՏՈՒՂԱՐ Հ.ՍՏԵՓԱՆՅԱՆ